
	[bookmark: nev]PITI ALEXANDRA NÓRA
alexandrapiti5@gmail.com
Növényorvos
MSc, 3. félév
Debreceni Egyetem
Mezőgazdaság-, Élelmiszertudományi és Környezetgazdálkodási Kar
	
[bookmark: _GoBack]






Témavezetők:
	Csótó András
tanszéki mérnök, DE MÉK

	Dr. Karaffa Erzsébet
egyetemi tanár, DE MÉK




Antagonista mikrogomba-törzsek hatékonyságvizsgálata növénypatogénekkel szemben

A modern mezőgazdaságnak szüksége van hatékony növényvédelemre, de ez csak szabályozott és ellenőrzött környezetben képzelhető el. A környezetkímélő módszerek egyre hangsúlyosabb szerephez jutnak, hiszen a károsítók elleni védekezés mellett érvényesülnie kell az élelmiszer-biztonságnak és a környezet biológiai sokféleségét és a természeti erőforrásokat megtartó gondolkodásmódnak. Ennek a követelményrendszernek felel meg az integrált növényvédelem, amely a benne foglalt termesztéstechnológiai és agrotechnikai elemekkel és készítményekkel a vegyszeres növényvédelem korlátozását tűzte ki célul. Az integrált növényvédelem az Európai Unióban is prioritást élvez, ennek függvényében dóziscsökkentést írnak elő sok növényvédőszer esetében, vagy akár ki is vonják őket a forgalomból.
Ezen esetekben megoldást kínál a biokontroll ágensek használata. A hagyományos kémiai növényvédőszerhez viszonyítva alkalmazásuk több szempontból is biztonságosabb. Ehhez sorolható például, hogy nehezebben alakul ki ellenük rezisztencia, csökkenthetik a talajlakó patogének csíraszámát, és nem utolsó sorban a fás növények szállítónyalábjait kolonizálva ott is ki tudják fejteni hatásukat, ahová sok betegség esetén a jól transzlokálódó kémiai hatóanyagok sem képesek behatolni. Számos előnyük mellett továbbá megfelelnek az új növényvédelmi irányelveknek is.
Kutatócsoportunk kísérletei az általunk izolált potenciális antagonista szervezetekkel és szabadalom alatt álló, illetve forgalomban levő hiperparazita Trichoderma törzsekkel zajlottak. Az antagonista szervezetek hatékonyságának ellenőrzésére konfrontációs tesztet alkalmaztunk. A vizsgált antagonista szervezetek több jelentős, elsősorban a szőlő fás betegségeit okozó patogén ellen is hatékonynak bizonyultak. Kísérleteinkből megállapítható, hogy Trichoderma készítmények, ezeken belül is a T. simmonsii és a T. afroharzianum rendelkeztek a legnagyobb hatékonysággal mind az Oomycota, Ascomycota és a Basidiomycota patogén gombákkal szemben. A vizsgált Clonostachys rosea törzsek ebben a típusú vizsgálatban gyenge-közepes hatékonyságot mutattak, azonban egyes esetekben jelentős fungisztatikus, vagy fungicid hatást mutattak. 



